
THIRRJE PËR PROPOZIME PROJEKTESH

Kjo thirrje për grante mbështet zbatimin e Aktivitetit 2.1.2 – Kalimi drejt Veprimit të Hershëm të Bazuar në Parashikime (Forecast-based Action – FbA) në Shqipëri.

Ky Udhëzues për Aplikantët për Grante përcakton rregullat për aplikimin, dorëzimin, vlerësimin, përzgjedhjen dhe zbatimin e projekt-propozimeve që financohen në kuadër të kësaj thirrjeje. Thirrja organizohet në kuadër të projektit "Fuqizimi i Qëndrueshmërisë Shqiptare përmes bashkëzbatimit të një Sistemi të Paralajmërimit të Hershëm Shumë Rreziqesh në mbarë vendin (EAR-MHEWS)", i cili zbatohet nga Agjencia Kombëtare e Mbrojtjes Civile (AKMC) në kuadër të Programit ALBAdapt – Programi për një Zhvillim Urban Rezistent ndaj Ndryshimeve Klimatike në Shqipëri. Projekti synon të forcojë rezistencën e vendit ndaj rreziqeve natyrore dhe ndikimeve të ndryshimeve klimatike përmes zhvillimit të një sistemi të integruar të paralajmërimit të hershëm, përmirësimit të shërbimeve hidrometeorologjike, rritjes së kapaciteteve institucionale dhe promovimit të Veprimit të Hershëm të Bazuar në Parashikime (Forecast-based Action – FbA). Projekti financohet nga Fondi i Gjelbër për Klimën (GCF), Qeveria Gjermane përmes BMZ, Qeveria Zvicerane (SDC dhe SECO) dhe Qeveria e Republikës së Shqipërisë, dhe zbatohet nga Deutsche Gesellschaft für Internationale Zusammenarbeit (GIZ) GmbH në bashkëpunim me Ministrinë e Turizmit dhe Mjedisit, Ministrinë e Mbrojtjes dhe Agjencinë Kombëtare të Mbrojtjes Civile (AKMC).[footnoteRef:1] [1:  . Për më shumë informacion mbi projektin dhe programin, ju lutemi referojuni linkut: ALBAdapt – Climate Services for a Resilient Albania | Green Climate Fund

[bookmark: _Toc233886008]1. SFONDI I THIRRJES
Shqipëria është një nga vendet e Evropës Juglindore më të ekspozuara ndaj rreziqeve natyrore dhe ndikimeve të ndryshimeve klimatike. Përmbytjet, zjarret në pyje, stuhitë, temperaturat ekstreme, rrëshqitjet e dheut dhe fenomene të tjera klimatike paraqesin kërcënime të vazhdueshme për jetën, shëndetin, mirëqenien dhe zhvillimin socio-ekonomik të komuniteteve.
Ndikimi i këtyre rreziqeve është veçanërisht i lartë tek grupet vulnerabël të popullsisë, ndër të cilat fëmijët konsiderohen një nga kategoritë më të ekspozuara. Për shkak të moshës, kapaciteteve të kufizuara për vetëmbrojtje dhe varësisë nga të rriturit, fëmijët përballen me rreziqe më të mëdha gjatë emergjencave dhe fatkeqësive natyrore. Për këtë arsye, forcimi i kapaciteteve të shkollave për parandalimin, gatishmërinë dhe reagimin ndaj emergjencave përbën një prioritet të rëndësishëm për reduktimin e rrezikut nga fatkeqësitë.
Shkollat përfaqësojnë një mjedis strategjik për ndërtimin e kulturës së sigurisë dhe rezistencës ndaj rreziqeve. Përveç rolit të tyre edukues, ato janë institucione që mund të kontribuojnë në ndërgjegjësimin e familjeve dhe komuniteteve lokale, duke shërbyer si pika të rëndësishme për përhapjen e informacionit dhe promovimin e sjelljeve parandaluese. Investimi në njohuritë dhe aftësitë e nxënësve, mësuesve dhe personelit shkollor ndihmon jo vetëm në mbrojtjen e komunitetit shkollor, por edhe në rritjen e gatishmërisë së komuniteteve më të gjera lokale.
Në kuadër të Programit ALBAdapt – Programi për një Zhvillim Urban Rezistent ndaj Ndryshimeve Klimatike në Shqipëri, financuar nga Fondi i Gjelbër për Klimën, Ministria Federale Gjermane për Bashkëpunim Ekonomik dhe Zhvillim, Agjencia Zvicerane për Zhvillim dhe Bashkëpunim si dhe Sekretariati Zviceran për Çështjet Ekonomike dhe zbatuar nga GIZ Shqipëri, Agjencia Kombëtare e Mbrojtjes Civile po zbaton projektin “Fuqizimi i Qëndrueshmërisë Shqiptare përmes bashkëzbatimit të një Sistemi të Paralajmërimit të Hershëm Shumë Rreziqesh në mbarë vendin (EAR-MHEWS)”, me mbështetjen financiare nga Fondi i Gjelbër për Klimën dhe qeveritë e Shqipërisë dhe Gjermanisë.
Një komponent i rëndësishëm i projektit synon forcimin e lidhjes ndërmjet sistemeve të paralajmërimit të hershëm dhe veprimeve konkrete parandaluese në nivel komunitar, përmes qasjes së Veprimit të Hershëm të Bazuar në Parashikime (Forecast-based Action – FbA). Kjo qasje bazohet në parimin që veprimet parandaluese duhet të planifikohen dhe të ndërmerren përpara se një rrezik të materializohet, duke përdorur informacionin e gjeneruar nga sistemet e paralajmërimit të hershëm.
Në këtë kuadër, projekti parashikon ndërhyrje në 114 shkolla të përzgjedhura në 12 bashki bregdetare të vendit, me qëllim forcimin e kapaciteteve të komuniteteve shkollore për menaxhimin e emergjencave, promovimin e kulturës së sigurisë, rritjen e ndërgjegjësimit mbi rreziqet natyrore dhe klimatike, si dhe përmirësimin e komunikimit të hershëm të rrezikut.
Përmes kësaj thirrjeje për grante, Agjencia Kombëtare e Mbrojtjes Civile synon të mbështesë një organizatë të shoqërisë civile me përvojë në fushën e edukimit, ndërgjegjësimit komunitar, menaxhimit të rrezikut nga fatkeqësitë dhe zhvillimit të kapaciteteve, e cila do të kontribuojë në rritjen e gatishmërisë së shkollave, nxënësve, prindërve dhe komuniteteve lokale për përballimin e rreziqeve natyrore dhe klimatike, në përputhje me parimet e Veprimit të Hershëm të Bazuar në Parashikime (FbA).
[bookmark: _Toc233886009]1.1 Përkufizime të rëndësishme

Përkufizimet e mëposhtme ndihmojnë të ndërtojnë botëkuptimin e njëjtë mbi konceptet dhe fokusin e hartimit të projekt propozimeve për këtë thirrje.

Veprimi i Hershëm i Bazuar në Parashikime (Forecast-based Action – FbA) është ndërmarrja e masave të planifikuara paraprakisht bazuar në parashikime të besueshme të rrezikut, përpara se ngjarja e rrezikshme të ndodhë.
Paralajmërimi i Hershëm është informacioni në kohë dhe i saktë mbi një rrezik të afërt që mundëson marrjen e masave parandaluese.
MHEWS është Sistemi i Paralajmërimit të Hershëm për Rreziqe të Shumëfishta.
Komunitet vulnerabël quhet një komunitet ose grup popullsie me ekspozim të lartë ndaj rreziqeve dhe/apo me kapacitete të kufizuara për t’u përballur me rreziqet.
Rezistencë klimatike është aftësia e individëve, komuniteteve dhe institucioneve për t’u përgatitur, përballuar dhe rimëkëmbur nga ndikimet e ndryshimeve klimatike.
[bookmark: _Toc233886010]2. QËLLIMI I THIRRJES

[bookmark: _Toc233886011]2.1 Qëllimi i përgjithshëm
Të rritet gatishmëria e shkollave dhe komuniteteve lokale në zonat bregdetare të Shqipërisë për përballimin e rreziqeve natyrore dhe klimatike, përmes forcimit të kapaciteteve për zbatimin e Planeve të Menaxhimit të Emergjencave të bazuara në Veprimin e Hershëm sipas Parashikimeve (Forecast-based Action – FbA), rritjes së ndërgjegjësimit dhe përmirësimit të komunikimit/njoftimit të hershëm të rrezikut.
[bookmark: _Toc233886012]2.2 Objektivat specifike

1. Të rriten njohuritë dhe aftësitë e stafit shkollor dhe nxënësve për zbatimin e planeve të menaxhimit të emergjencave FbA. 
2. Të testohen dhe përmirësohen kapacitetet e reagimit të shkollave përmes ushtrimeve praktike dhe simulimeve. 
3. Të rritet ndërgjegjësimi i nxënësve, prindërve dhe komuniteteve lokale mbi rreziqet natyrore dhe klimatike dhe veprimet e hershme parandaluese. 
4. Të identifikohen dhe promovohen kanalet dhe produktet më efektive të komunikimit/njoftimit të hershëm të rrezikut për grupet e ndryshme të synuara.

[bookmark: _Toc233886013]2.3 Rezultatet e pritshme
Propozimet duhet të kontribuojnë në arritjen e rezultateve të mëposhtme:
· Stafet dhe nxënësit e 114 shkollave në 12 bashki bregdetare kanë përmirësuar njohuritë dhe aftësitë për zbatimin e Planeve FbA të Menaxhimit të Emergjencave në shkolla.
· Janë realizuar ushtrime praktike dhe simulime në shkollat e përfshira, duke kontribuar në testimin dhe përmirësimin e procedurave të reagimit ndaj emergjencave.
· Një numër i përcaktuar i anëtarëve të stafit shkollor është trajnuar dhe certifikuar për ndihmën e parë.
· Nxënësit, prindërit dhe komunitetet lokale kanë rritur nivelin e ndërgjegjësimit mbi rreziqet dhe veprimet e hershme për reduktimin e ndikimeve të tyre.
· Janë identifikuar dhe testuar kanalet dhe produktet më të përshtatshme të komunikimit/njoftimit të hershëm të rrezikut për grupet e ndryshme të synuara.
Në tabelën e mëposhtme paraqiten treguesit minimalë të performances:
	Rezultati
	Tregues minimal

	Shkolla të mbuluara
	114

	Bashki bregdetare të mbuluara 
	12

	Ushtrime praktike
	Të paktën 114 simulime (1 për secilën shkollë)

	Staf mësimor i trajnuar
	Minimalisht 1140 mësues

	Staf mësimor i certifikuar
	Minimalisht 228 staf i certifikuar

	Nxënës të përfshirë
	Minimalisht 11400 nxënës të përfshirë

	Prindër/anëtarë komuniteti
	Minimalisht 1200 anëtarë komuniteti dhe prindër

	Materiale komunikimi
	Minimalisht 6 materiale komunikimi të ndryshme

	Raport mbi kanalet e komunikimit të hershëm të rrezikut sipas target-grupeve
	1



[bookmark: _Toc233886014]2.4 Kërkesat minimale të detyrueshme të projektit
· Projekti duhet të mbulojë 114 shkolla në 12 bashki bregdetare. Përzgjedhja e shkollave dhe e numrit të tyre për secilën bashki duhet të realizohet në proporcion të drejtë me numrin total të shkollave për bashki dhe të shkollave që paraqesin nivel më të lartë rreziqesh natyrore. Kjo përzgjedhje duhet të paraqitet shumë qartë në Aneksi I – Formulari i Aplikimit – Seksioni 4 “Stategjia/Metodologjia.
· Projekti duhet të përfshijë të tre fushat prioritare të ndërhyrjes (shih pikën 6 të këtij udhëzuesi). 
· Projekti duhet të bashkëpunojë për trajnimet dhe certifikimet e ndihmës së parë me një institucion të autorizuar dhe të certifikuar për ofrimin e këtyre trajnimeve.
· Projekti duhet të koordinohet me AKMC dhe institucionet arsimore përkatëse. 
· Projekti duhet të zhvillojë të paktën një ushtrim praktik/simulim në secilën shkollë. 
· Projekti duhet të prodhojë materiale edukative dhe produkte komunikimi të përshtatura sipas grupit të synuar. 
· Projekti duhet të përgatisë një raport për identifikimin e kanaleve të komunikimit / njoftimit të hershëm të rrezikut sipas target-grupeve.
[bookmark: _Toc233886015]2.5 Grupet e synuara

Grupet kryesore të synuara në projekt propozim duhet të përfshijnë:
· Nxënësit 
· Mësuesit 
· Drejtuesit e shkollave 
· Personeli administrativ 
· Prindërit 
· Komunitetet lokale 
· Strukturat vendore të mbrojtjes civile 
· Organizatat komunitare
· Grupe vullnetare komunitare
· Tjetër...
[bookmark: _Toc233886016]3. SHTRIRJA GJEOGRAFIKE

Aktivitetet e projekteve duhet të zbatohen në territorin e Republikës së Shqipërisë, në bashkitë e zonave bregdetare si:
· Shkodër 
· Lezhë 
· Kurbin 
· Durrës 
· Kavajë 
· Rrogozhinë 
· Fier 
· Divjakë 
· Vlorë 
· Himarë 
· Sarandë 
· Konispol
Projekti duhet të mbulojë të 12 bashkitë bregdetare të listuara më lart dhe 114 shkollat e përzgjedhura.

[bookmark: _Toc233886017]4. MBËSHTETJA FINANCIARE

Shuma minimale e mbështetjes financiare për grantin është 7,000,000 lekë pa TVSH ndërsa vlera maksimale e grantit është 8,124,300 lekë pa TVSH. Aplikimi me një buxhet minimal nuk përbën kriter vlerësimi të aplikimit. Kriter vlerësimi është një buxhet të në përputhje me realizueshmërinë e objektivave të thirrjes dhe sa më real.
Nëse aplikimi ka bashkëaplikant (partner me buxhet), ky i fundit mund të menaxhojë deri në 20% të vlerës totale të grantit. 

Kohëzgjatja e projektit është 24 muaj të plotë.

Parashikimi i investimeve nuk është kriter detyrues dhe mos parashikimi i tyre nuk është kriter penalizues. 

Bashkëfinancimi nuk është kriter detyrues në këtë thirrje për aplikim.

Në kuadër të kësaj thirrjeje parashikohet financimi i një (1) projekti.

[bookmark: _Toc233886018]5. KRITERET E APLIKIMIT

[bookmark: _Toc233886019]5.1 Kush mund të aplikojë?

Në këtë thirrje mund të aplikojnë vetëm Organizatat Jo Fitimprurëse (OJF) të regjistruara në Shqipëri, që operojnë në përputhje me legjislacionin ekzistues shqiptar dhe ushtrojnë veprimtarinë e tyre në vend. Organizatat që mund të aplikojnë janë të formës:

· OJF shqiptare, 
· Organizata komunitare, 
· Organizata humanitare, 
· Organizata mjedisore, 
· Organizata që punojnë me grupe vulnerabël.

Aplikantët duhet:
· Të jenë të regjistruar ligjërisht në Shqipëri;
· Të kenë të paktën 5 vite përvojë të dokumentuar në zbatimin e projekteve në fusha të ngjashme.
· Të kenë kapacitete administrative dhe financiare për menaxhimin e grantit;
· Të mos jenë subjekt i procedurave të falimentimit ose hetimeve për mashtrim apo korrupsion.

[bookmark: _Toc233886020]5.2 Kush nuk mund të aplikojë?

· Organizatat ndërkombëtare dhe të huaja,
· Organizatat fetare dhe ato politike,
· Universitetet,
· Qendrat kërkimore,
· Ndërmarrjet mikro, të Vogla dhe të Mesme (NVM)
· Individët, 
· Partitë politike
· Institucionet qeveritare.

[bookmark: _Toc233886021]5.3 Kriteret për aplikantët

Aplikantët duhet:
- Të jenë të regjistruar sipas ligjeve në fuqi në Republikën e Shqipërisë;
- Të ushtrojnë veprimtarinë e tyre në territorin e Shqipërisë;
- Të jenë regjistruar të paktën 7 vite përpara afatit të aplikimit në këtë thirrje;
- Të kenë të paktën 5 persona staf të brendshëm që tregon kapacitetet e nevojshme njerëzore dhe teknike për zbatimin e projektit.
- Të kenë eksperiencë të konsoliduar në fushat e veprimit të kësaj thirrje (shih pikën 6 të këtij udhëzuesi)
- Të jenë përgjegjës të drejtpërdrejtë për përgatitjen dhe menaxhimin e projektit;


Një aplikant mund të dorëzojë vetëm një aplikim. 

[bookmark: _Toc233886022]5.4 Kriteret skualifikuese

Nuk do të kualifikohen ata aplikantë të cilët:
a) janë subjekt i çdo lloj konflikti të interesit, sikurse parashikuar në dispozitat e Ligjit nr. 9367, datë 07.04.2005, i ndryshuar “Për parandalimin e konfliktit të interesave në ushtrimin e funksioneve publike”;
b) paraqesin informacion të rremë apo të pasaktë për secilën nga kërkesat e thirrjes;
c) nuk gëzojnë statusin e Organizatës Jo Fitimprurëse;
d) nuk kanë dorëzuar të gjithë dokumentat e kërkuar sipas këtij udhëzuesi. 


[bookmark: _Toc233886023]5.5 Bashkë-aplikantët dhe partnerët e asociuar

Në këtë thirrje partneriteti i një aplikanti me aplikantë të tjerë (bashkë-aplikant) nuk është i detyrueshëm.

Në këtë thirrje, partneriteti i asociuar (partneriteti pa buxhet) nxitet në rast se aplikanti e konsideron atë, vlerë të shtuar për projektin. 
Partneriteti i asociuar mund të realizohet me organizata të tjera të shoqërisë civile, institucione arsimore/akademike, institucione dhe pushtet vendor, grupe komunitare apo dhe sektorin privat. Në këtë rast aplikanti duhet të sigurojë një letër mbështetëse që të përmbajë të dhënat, shprehjen e interesit dhe mbështetjen e partnerit të asociuar.

[bookmark: _Toc233886024]5.6 Ekipi minimal i zbatimit të projektit

Ekipi minimal i kërkuar për t’u angazhuar në zbatimin e këtij granti është i përbërë nga:
· Menaxher projekti 
· Koordinator trajnimesh 
· Ekspert për menaxhimin e emergjencave/FbA 
· Ekspert komunikimi dhe ndërgjegjësimi 
· Menaxher financiar
Aplikanti, në aplikimin e tij (shih aneksi I – Formulari i Aplikimit – seksioni 7 “Ekipi i projektit”), duhet të justifikojë përputhshmëri të pozicioneve të punës me formimin akademik përkatës dhe eksperiencat profesionale ekuivalente.
[bookmark: _Toc233886025]6. FUSHAT PRIORITARE TË NDËRHYRJES
Projekt-propozimet duhet të mbulojnë detyrimisht të tre fushat prioritare të mëposhtme:
[bookmark: _Toc233886026]P.1. Trajnimet dhe ushtrimet praktike në shkolla
Qëllimi i këtij prioriteti është forcimi i kapaciteteve të stafit shkollor dhe nxënësve për zbatimin e Planeve të Menaxhimit të Emergjencave në shkolla përmes qasjes së Veprimit të Hershëm të Bazuar në Parashikime (Forecast-based Action – FbA).
[bookmark: _Toc233886027] P.2. Aktivitete ndërgjegjësuese për nxënësit e shkollave dhe anëtarët e komunitetit 
Qëllimi i këtij prioriteti është rritja e ndërgjegjësimit të nxënësve, prindërve dhe komunitetit lokal mbi rreziqet dhe veprimet e hershme.
Aktivitetet duhet të bazohen në:
· gjetjet e ushtrimeve praktike; 
· rishikimin e planeve të menaxhimit të emergjencave në shkolla; 
· nevojat e identifikuara për përmirësimin e gatishmërisë komunitare. 
[bookmark: _Toc233886028]P.3 Identifikimi dhe promovimi i kanaleve të komunikimit / njoftimit të hershëm të rrezikut sipas target-grupit
Qëllimi i këtij prioriteti është përmirësimi i komunikimit / njoftimit të hershëm të rrezikut përmes identifikimit të kanaleve informuese më të përshtatshme sipas grupeve të ndryshme të synuara.
[bookmark: _Toc233886029]6.1 Kategoritë e aktiviteteve të pranueshme të kësaj thirrje

Për fushën prioritare 1, aktivitetet e pranueshme përfshijnë:
· Trajnime për mësuesit mbi planet e menaxhimit të emergjencave dhe qasjen FbA; 
· Trajnime për nxënësit mbi sigurinë dhe reagimin ndaj emergjencave; 
· Ushtrime praktike dhe simulime emergjencash në shkolla; 
· Trajnime për ndihmën e parë; 
· Certifikimin e stafit shkollor nga një institucion i autorizuar dhe i certifikuar për ofrimin e trajnimeve dhe certifikimeve në ndihmën e pare.
Për fushën prioritare 2, aktivitetet e pranueshme përfshijnë:
· sesione ndërgjegjësuese në shkolla; 
· takime me prindërit; 
· aktivitete me komunitetin lokal; 
· aktivitete edukative dhe informuese; 
· zhvillimin e materialeve edukative; 
· përgatitjen e materialeve informuese dhe udhëzuese; 
· produkte komunikimi të përshtatura sipas grupmoshave dhe audiencave të ndryshme.

Për fushën prioritare 3, aktivitetet e pranueshme përfshijnë:
· analizimin e kanaleve ekzistuese të komunikimit; 
· identifikimin e kanaleve më efektive sipas grupit të synuar; 
· zhvillimin dhe testimin e produkteve të komunikimit të hershëm të rrezikut; 
· përshtatjen e mesazheve për fëmijët, të rinjtë, prindërit dhe komunitetet lokale; 
· përdorimin e mediave lokale, platformave dixhitale, materialeve të printuara dhe mjeteve të tjera të komunikimit. 
Lista e aktiviteteve të lartpërmendura nuk është shteruese por orientuese.

[bookmark: _Toc233886030]6.2 Aktivitete që nuk mbulohen nga kjo thirrje

Projektet që përmbajnë aktivitete të renditur në listën e mëposhtme nuk janë të pranueshme për t’u mbuluar kjo thirrje:
· aktivitete që mbartin rreziqe shtesë që mund të dëmtojnë shëndetin, gratë, ose mjedisin (p.sh. aktivitete që përforcojnë stereotipe gjinore ose krijojnë ekspozim të rrezikshëm fizik në punë);
· aktivitete që nuk tregojnë se si gratë, të rinjtë apo grupet e margjinalizuara do të përfitojnë në mënyrë të qëndrueshme;
· aktivitete që nxisin punë të papaguar ose shpërndarje të padrejtë të të ardhurave ndërmjet gjinive;
· aktivitete që bien ndesh me parimet e mbrojtjes civile;
· blerje automjetesh;
· pagesa borxhesh;
· aktivitete jashtë objektivave të EAR-MHEWS;
· veprimtari që lidhen vetëm ose kryesisht me sponsorizime individuale për pjesëmarrje në workshope, seminare, konferenca dhe kongrese;
· veprimtari që lidhen vetëm ose kryesisht me bursa individuale për studime apo trajnime;
· veprimtari që lidhen vetëm ose kryesisht me një konferencë të vetme dhe ngjarje të ngjashme;
· veprimtari që lidhen vetëm ose kryesisht me kërkime akademike pa përmbajtje dhe/ose vetëm studime pa veprim konkret;
· veprimtari që lidhen vetëm ose kryesisht me investime në infrastrukturë dhe/ose blerje pajisjesh ose ndërtime të mëdha infrastrukture;
· veprimtari të lidhura me parti politike ose me natyrë fetare;
· veprimtari që kanë të bëjnë me ndihma emergjente ose dhurime bamirësie ose ndihma humanitare rutinë;
· aktivitete që shkaktojnë ndikime negative sociale dhe/ose mjedisore;
· aktivitete që bien ndesh me legjislacionin shqiptar.

[bookmark: _Toc233886031]6.3 Komponentët e përgjigjshmërisë dhe gjithëpërfshirjes gjinore, sociale dhe mjedisore (PO gender inclusion)

Projekti që do të mbështetet nga kjo thirrje duhet të integrojë parimet e përgjigjshmërisë dhe gjithëpërfshirjes gjinore, sociale dhe mjedisore. Për këtë arsye, një kriter shumë i rëndësishëm i projekt propozimeve është që të tregojnë një lidhje të qartë midis zgjidhjeve të propozuara dhe përgjigjshmërisë gjinore, sociale dhe mjedisore.

· [bookmark: _Toc233886032]Barazia gjinore
Çdo projekt duhet:
· të analizojë ndikimin tek gratë dhe burrat; 
· të sigurojë pjesëmarrje të balancuar gjinore; 
· të raportojë tregues të ndarë sipas gjinisë. 
· Përfshirja sociale
Projekt-propozimi duhet të përfshijë në mënyrë aktive shtresat vulnerabël dhe të margjinalizuara komunitare si:
· Personat PAK, 
· të moshuarit, 
· minoritetet, 
· familjet me të ardhura të ulëta. 
· Etj.
· [bookmark: _Toc233886033]Garancitë mjedisore dhe sociale
Projektet nuk duhet të krijojnë ndikime negative sociale apo/dhe mjedisore.
Për të ndihmuar integrimin e komponentë të përgjigjshmërisë gjinore, sociale dhe mjedisore në projekt idetë tuaja dhe për të matur arritjet, ju vjen në ndihmë analiza në formatin e kornizës logjike (Aneksi III) i cili është pjesë e paketës së aplikimit.

[bookmark: _Toc233886034]6.4 Kostot e pranueshme

Vetëm "Kostot e pranueshme" mund të konsiderohen për mbështetje financiare nga kjo thirrje për grante. Kategoritë e kostove të konsideruara si të pranueshme dhe jo të pranueshme listohen më poshtë. Kujdes! Kostot e pranueshme duhet të bazohen në vlera reale kostosh referuar në dokumentat mbështetës.

Aplikanti i përzgjedhur për një grant i nënshtrohen gjithmonë një procesi kontrolli buxhetor para nënshkrimit të kontratës. Ky proces ka për qëllim të nxjerrë në pah probleme dhe çështje që kërkojnë ndryshime në buxhet (për shembull gabime aritmetike, pasaktësi ose kosto jo reale dhe kosto të tjera të papranueshme). Prandaj, është në interesin e aplikantëve të paraqesin një buxhet realist dhe me kosto efektive të bazuara në studim tregu.

[bookmark: _Toc233886035]6.4.1 Kriteret për kostot e lejuara

Të gjitha kostot e parashikuara në buxhetin e projektit duhet të përmbushin të gjitha kriteret e mëposhtme:

· ato janë kryer gjatë periudhës së zbatimit të grantit;
· ato janë në përputhje me kategoritë e linjave të buxhetit sipas formatit buxhetor;
· ato janë të nevojshme për zbatimin e projekt propozimit;
· ato janë të identifikueshme, të verifikueshme dhe të dokumentuara (p.sh. kontratë, faturë, urdhërpagesë etj.); 
· ato nuk kanë tejkaluar përqindjet maksimale të shpenzimeve sipas zërave buxhetorë; 
· ato përputhen me kërkesat e legjislacionit të tatim taksave dhe sigurimeve shoqërore në Shqipëri;
· ato janë të arsyeshme, të justifikuara dhe përputhen me parimin e menaxhimit të shëndoshë financiar;
· ato janë të kryera në përputhje me legjislacionin kombëtar shqiptar;
· ato nuk janë të listuara në listën e kostove jo të pranueshme më poshtë.

[bookmark: _Toc233886036]6.4.2 Kostot e drejtpërdrejta të pranueshme

· Kostot e stafit të caktuar për zbatimin e projektit, që korrespondojnë me pagat bruto aktuale, duke përfshirë tarifat e sigurimeve shoqërore dhe kostot e tjera që lidhen me shpërblimet.
· Shpenzimet e udhëtimeve dhe dietave për personelin dhe personat e tjerë që marrin pjesë në projekt, me kusht që të jenë kosto reale të konfirmuara nga dokumente mbështetëse;
· Kostot e blerjeve për pajisje (të reja ose të përdorura) dhe shërbime të posaçme për qëllimet e projektit;
· Kostot e shpenzimeve të zyrave dhe furnizimeve me materiale të konsumueshme të dedikuara posaçërisht për qëllimet e projektit;
· Kostot e tjera të drejtpërdrejta për zbatimin e aktiviteteve si shërbime, vizibilitet, aksione, fushata, trajnime, simulime, etj, për qëllimet e projektit.

[bookmark: _Toc233886037]6.4.3 Kostot e papranueshme

· Detyrimet doganore;
· Borxhet dhe tarifat e shërbimit të borxhit (interesi);
· Dispozitat për humbjet ose detyrimet e mundshme në të ardhmen;
· Kostot e deklaruara nga përfituesi dhe të financuara nga një projekt ose program tjetër;
· Blerja e tokës ose ndërtesave;
· Blerja e automjeteve dhe telefonave celularë. Kosto të tilla mund të merren në konsideratë për pranim vetëm nëse janë thelbësore për zbatimin e projektit;
· Humbjet nga këmbimi valutor;
· Kostot e garancisë bankare ose çdo garanci tjetër;
· Kredia për palët e treta;
· Gjobat, penalitetet financiare dhe shpenzimet për mosmarrëveshjet ligjore;
· Kostot e pagave të personelit të administratës shtetërore, publike;

[bookmark: _Toc233886038]6.5 Menaxhimi i rrezikut dhe mbrojtja e fëmijëve
Meqënëse projekti punon drejtpërdrejt me shkollat dhe nxënësit, aplikantët duhet të demonstrojnë:
· politika të mbrojtjes së fëmijëve; 
· masa për sigurinë gjatë aktiviteteve; 
· respektim të standardeve kombëtare të mbrojtjes së fëmijëve.


[bookmark: _Toc233886039]6.6 Produktet e pritshme të grantit

Në përfundim të zbatimit të grantit pritet të prodhohen produktet si më poshtë:
· Plan pune i detajuar;
· Metodologjia e trajnimeve;
· Materiale trajnuese;
· Raporte të ushtrimeve praktike;
· Raport mbi nevojat e komunikimit/njoftimit të hershëm të rrezikut sipas target-grupeve;
· Paketa e materialeve edukative;
· Raporte periodike narrative dhe financiare;
· Raport përfundimtar teknik; 
· Raport përfundimtar financiar.
[bookmark: _Toc233886040]6.7 Pronësia e produkteve
Të gjitha materialet trajnuese, materialet e komunikimit, raportet, bazat e të dhënave dhe produktet e tjera të zhvilluara në kuadër të grantit do të jenë pronë e AKMC dhe projektit EAR-MHEWS. Përfituesi i grantit mund t'i përdorë ato vetëm me autorizimin paraprak të Autoritetit Kontraktor.
[bookmark: _Toc233886041]7. APLIKIMI DHE DORËZIMI

Projekt propozimi duhet të dorëzohet në gjuhën shqipe, duke respektuar udhëzimet e shpjeguara në këtë dokument dhe duke përdorur vetëm formatet e paketës së aplikimit për këtë thirrje.

[bookmark: _Toc233886042]7.1 Paketa e dokumentave që duhet të dorëzohen

1) Paketa e aplikimit, e cila përmban:
· Formularin e aplikimit (Aneksi I)
· Formularin e projekt-buxhetit (Aneksi II)
· Matricën e kuadrit logjik (Aneksi III)
· Formular i financimit të dyfishtë (Aneksi IV)
· Deklarata e Konfliktit të Interesit (Aneksi V)
· Deklarata e të Drejtës së Autorit (Aneksi VI) 

2) Dokumentat mbështetës të cilët janë:
· Vendim i regjistrimit në gjykatë 
· Statuti dhe Akti i Themelimit të organizatës 
· Regjistrimi në zyrën e tatim taksave (NIPT) 
· Vërtetim nga Drejtoria e Tatimeve që tregon se organizata është aktive dhe vërtetim që nuk ka detyrime të pashlyera tatimore.
· Vërtetim që organizata nuk është dënuar me vendim gjykate të formës së prerë /Vërtetim i Gjendjes Gjyqësore 
· Pasqyrat financiare të 3 viteve të fundit (2023, 2024, 2025) 
· Vërtetim i llogarisë bankare të organizatës në ALL (lekë)
· CV e organizatës - përshkrim i përvojës dhe aktiviteteve të ngjashme në 5 vitet e fundit në të cilën del në pah dhe lidhja midis eksperiencës së organizatës me projekt-propozimin
· Vërtetim i numrit të stafit të punësuar në organizatë (p.sh: listëpagesat e stafit të muajit të fundit nga data e aplikimit në këtë thirrje)
· Marrëveshja e partneritetit me partnerin/ët e asociuar (nëse e aplikueshme) 

Të gjithë dokumentat e kërkuar duhet të jenë të përditësuar, jo më vonë se 3 muaj nga afati i aplikimit.
Informacioni përkatës, si dhe versioni elektronik i të gjithë paketës së aplikimit mund të merret nga faqja e internetit e AKMC: https://akmc.gov.al/

Kujdes! Nëse dokumentet e lartpërmendura nuk dorëzohen së bashku me paketën e aplikimit, projekt propozimi refuzohet. Për dërgimin me postë ose dorazi, të gjithë dokumentat shoqërues të kërkuar duhen fotokopjuar dhe bashkuar paketës së aplikimit. 

Aplikanti duhet të paraqesë një metodologji të qartë monitorimi dhe vlerësimi të grantit, duke përfshirë treguesit, burimet e verifikimit dhe mekanizmat për matjen e rezultateve.

[bookmark: _Toc233886043]7.2 Dorëzimi i aplikimit

Aplikimet duhet të dorëzohen me postë deri në datën 13 Gusht 2026, ora 16:30 në:

Protokollin e Agjencisë Kombëtare të Mbrojtjes Civile
Adresa: Ministria e Mbrojtjes, "Rruga e Dibrës", Garnizoni "Skënderbej", Godina nr.36, Tiranë, Shqipëri

Aplikimet e plotësuara, me të gjithë dokumentat mbështetës, duhet të dorëzohen në 1 (një) kopje fizike, brenda një zarfi të mbyllur, mbi të cilin të shkruhet referenca e thirrjes publike me subjekt: Thirrje për grante 2026/AKMC me numër reference 21.2314.9-004.00 dhe ku të shkruhet: “Të mos hapet deri në momentin e shqyrtimit të aplikimeve nga Komisioni Vlerësues”.

Kujdes! Aplikimet e dorëzuara pas këtij afati, nuk do të merren në shqyrtim. Sistemi i aplikimit do të konsiderohet i mbyllur.  Për të shmangur mos dorëzimin në kohë të aplikimit, ju këshillojmë të mos e lini dërgimin e tij për ditën e fundit.

[bookmark: _Toc233886044]7.3 Pyetje dhe sqarime mbi aplikimet
Pyetjet dhe kërkesat për sqarime do të dërgohen në adresën zyrtare të e-mailit të projektit: info.ear-mhews@akmc.gov.al. 
Afati i fundit për të dërguar pyetje në lidhje me aplikimin është data 03.08.2026, deri në orën 16:30. Përgjigjet dhe sqarimet do t’i dërgohen individualisht çdo organizate që ka drejtuar pyetjet, nga stafi përgjegjës.
[bookmark: _Toc233886045]8. VLERËSIMI DHE PËRZGJEDHJA E APLIKIMEVE

Një Komision Vlerësimi i dedikuar do të ngrihet dhe anëtarët e tij do të kenë mandatin për të siguruar një vlerësim objektiv, të paanshëm dhe profesional ndaj projekt propozimeve të dorëzuara.

Vlerësimi do të kalojë në dy (2) faza:

[bookmark: _Toc233886046]8.1 Faza 1: Hapja dhe kontrolli administrativ i projekt propozimeve

Gjatë hapjes dhe kontrollit administrativ të aplikimeve, do të kontrollohet nëse paketa e aplikimit i plotëson të gjitha kriteret e pranueshmërisë dhe dokumentacionin e kërkuar në këtë udhëzues. Nëse ndonjë nga informacionet e kërkuara mungon ose është i pasaktë, aplikimi do të refuzohet vetëm mbi këtë bazë dhe nuk do të vlerësohet më tej.
Nëse vërtetohet se aplikanti dhe projekt propozimi nuk i plotëson kriteret e pranueshmërisë të
listuara në këtë udhëzues, aplikimi do të refuzohet vetëm mbi këtë bazë.

Procesi i vlerësimit do të vazhdojë vetëm për aplikantët të cilët kalojnë këtë fazë vlerësimi.

Kriteret që do të kontrollohen në këtë fazë janë:

	Kriteret administrative
	Po
	Jo
	Komente


	Aplikanti ka dorëzuar të gjithë formatet e kërkuar të aplikimit
	
	
	

	Aplikanti ka respektuar formatet e kërkuar të aplikimit
	
	
	

	Aplikanti ka respektuar gjuhën e kërkuar të aplikimit
	
	
	

	Aplikanti përmbush kriteret e pranueshmërisë
	
	
	

	Dokumentat mbështetës
	Po
	Jo
	Komente

	Vendim i regjistrimit në gjykatë 
	
	
	

	Statuti dhe Akti i Themelimit të organizatës 
	
	
	

	Regjistrimi në zyrën e tatim taksave (NIPT) 
	
	
	

	Vërtetim nga Drejtoria e Tatimeve që tregon se organizata është aktive dhe vërtetim që nuk ka detyrime të pashlyera tatimore
	
	
	

	Vërtetim që organizata nuk është dënuar me vendim gjykate të formës së prerë /Vërtetim i Gjendjes Gjyqësore 
	
	
	

	Pasqyrat financiare të 3 viteve të fundit (2023, 2024,2025)
	
	
	

	Vërtetim i llogarisë bankare të organizatës në ALL (lekë).
	
	
	

	CV e organizatës që tregon eksperiencën e organizatës në tre vitet e fundit dhe lidhjen me projekt-propozimin
	
	
	

	Vërtetim i numrit të stafit të punësuar në organizatë (p.sh: listëpagesat e stafit të muajit të fundit nga data e aplikimit në këtë thirrje)
	
	
	

	Marrëveshje e partneritetit me partnerin/ët e asociuar (nese ka)
	
	
	

	Buxheti, kohëzgjatja, rr. aplikimit
	Po
	Jo
	Komente

	Buxheti i kërkuar nga kjo thirrje është brenda limiteve të kërkuara
	
	
	

	Kohëzgjatja e projektit është 24 muaj
	
	
	




[bookmark: _Toc233886047]8.2 Faza 2: Vlerësimi i projekt propozimeve

Cilësia e projekt propozimeve, duke përfshirë buxhetin e propozuar dhe kapacitetin e aplikuesve, do të vlerësohet duke përdorur kriteret e vlerësimit të listuar në tabelën më poshtë:

	Kriteret
	Shpjegimi
	Pikët

	1. Përputhshmëria me
objektivat e thirrjes Relevanca ndaj FbA dhe EAR-MHEWS

	Përputhshmëria me qëllimet e përgjithshme
dhe specifike të thirrjes.

	0-10


	2. Ndikimi në komunitet 

	Ndikim i lartë dhe efikas i ndërhyrjes në komunitet dhe target-grupeve të synuara.

	0-15


	3. Cilësia teknike, metodologjia për trajnimet dhe simulimet,  për ndërgjegjësimin komunitar dhe për komunikimin e hershëm të rrezikut
realizueshmëria, koherenca dhe vlera e shtuar.
	Përdorimi i modeleve ose praktikave gjithëpërfshirëse.

Qartësia, logjika dhe efiksiteti i metodologjisë.

Realizimi i objektivave dhe aktiviteteve brenda afatit kohor prej 24 muajsh. 

Përkufizimi i qartë i roleve, përgjegjësive dhe
afatit kohor. 

Origjinaliteti i përqasjes ose zgjidhjes së
propozuar.


Dallimi nga nismat ekzistuese në atë fushëveprim.

	0-30


	4. Qëndrueshmëria dhe përshkallëzimi
	Mundësia që përfitimet dhe rezultatet të vazhdojnë edhe pas përfundimit të projektit.

Mundësia për përsëritje të nismës ose përshkallëzim i saj nga aktorë të tjerë.

Përdorimi i burimeve vendore, partneriteteve komunitare.
	0-10


	5. Barazia gjinore, gjithëpërfshirja, komponenti social dhe mjedisor 
	Integrimi i analizës gjinore në projekt propozim.

Ekzistojnë aktivitete të hartuara posaçërisht për të reduktuar hendekët gjinorë (p.sh.,trajnime të targetuara për gratë, të rinjtë, grupe të marzhinalizuara etj.)?

Përdorimi i treguesve dhe të dhënave gjinore.

Projekti përfshin grupe të margjinalizuara (p.sh., gratë rome, gratë me aftësi të kufizuara, gratë në zonat rurale, të rinjtë, etj).

Projekti përfshin komunitetet lokale.

Aktivitetet e propozuara përputhen me nevojat që adresohen nga gratë/vajzat dhe komunitetet e margjinalizuara në drejtim të përgjigjshmërisë gjinore dhe qasjes gjithëpërfshirëse të aplikantit në projekt propozim.

Ideja përmirëson barazinë gjinore dhe përfshirjen e përfituesve/të komunitetit të synuar.

Aktivitetet nuk shkaktojnë ndikim negativ social dhe mjedisor.

	0-10

	7. Efektiviteti i kostove dhe justifikimi i buxhetit
	Shpërdarje e qartë e buxhetit dhe një lidhje e qartë me aktivitetet.

Kostot janë të arsyeshme, përputhen me çmimet e tregut dhe respektojnë përqindjet maksimale të vlerave të zërave të buxhetit.

Ka një balancë logjike të shpërndarjes së kostove (staf, aktivitete, pajisjeve, transport, kosto zyre etj).
	0-10

	8. Kapacitetet dhe vlera e shtuar e organizatës
	Organizata vërteton eksperiencë në këtë fushë aplikimi dhe kapacitete në burime njerëzore, teknike e logjistike për zbatimin e projektit.
	0-15

	Vlerësimi total
	
	0-100




Pas vlerësimit, aplikimet do të renditen sipas pikëve të tyre nga më i larti tek më i ulëti. 

Vetëm projekt-propozimet që marrin të paktën 70 pikë nga 100 pikët e mundshme dhe jo më pak se 15 pikë në kriterin "Cilësia teknike dhe metodologjia…", do të konsiderohen për vlerësim final.

Aplikimi që do të marrë pikët më të larta do të përzgjidhet si fitues i grantit.  

Në rast të aplikimeve me pikë të barabarta (balotazh) ose të aplikimeve me diferencë me presje dhjetore midis aplikantëve, do të zhvillohet një hedhje shorti me kandidatët potencial, përpara Komisionit të Vlerësimit, veprimtari që do të përcaktojë vendimin përfundimtar.

Organizata fituese e grantit do të bëhet publike në faqen web zyrtare të AKMC: https://akmc.gov.al/

[bookmark: _Toc233886048]9. NJOFTIMI I FITUESIT

[bookmark: _Toc233886049]9.1 Procesi i njoftimit

Aplikantët do të njoftohen me shkrim për vendimin e Autoritetit Kontraktor në lidhje me rezultatet e projekt propozimeve të tyre. Aplikantët do të marrin përmes e-mailit një letër komunikimi të skanuar. Të gjithë aplikantët do të njoftohen për rezultatet, dhe në rastet kur aplikimi i tyre refuzohet, njoftimi do të shoqërohet me arsyet e vendimmarrjes negative dhe nga tabela e pikëzimit.
Aplikantët të cilët besojnë se janë vlerësuar negativisht si rezultat i ndonjë gabimi apo parregullsie gjatë procesit të vlerësimit, mund të ankohen me shkrim, brenda 5 (pesë) ditëve (ditë pune) nga dita që kanë marrë njoftim për refuzim. Të gjitha ankesat do të shqyrtohen dhe përgjigja do të kthehet brenda 5 ditëve (ditë pune) nga paraqitja e ankesës.

[bookmark: _Toc233886050]9.2 Kushtet e zbatimit

Pas vendimit për dhënien e grantit, aplikantit të përzgjedhur do t'i ofrohet një kontratë e cila do të zyrtarizojë marrëdhëniet midis palëve. Me nënshkrimin e Kontratës së Grantit, aplikanti pranon kushtet kontraktuale. Në rast nevoje, sqarimi i buxhetit mund të bëhet para nënshkrimit të kontratës.
Gjithashtu, para nënshkrimit të Kontratës së Grantit, aplikanti fitues, do të duhet të dorëzojë përmbledhjen e projektit të tij, buxhetin dhe matricën e kornizës logjike në anglisht.

Kontrata e grantit do të nënshkruhen në gjuhën shqipe.
Përfituesi i grantit duhet të sigurojë koordinim të vazhdueshëm me AKMC dhe institucionet përkatëse kombëtare e vendore përgjatë gjithë periudhës së zbatimit të projektit.
[bookmark: _Toc233886051]10. VIZIBILITETI

Aplikanti zbatues i grantit duhet të ndërmarrë hapat e nevojshëm për të bërë publike faktin që projekti i zbatuar nga AKMC “Fuqizimi i Qëndrueshmërisë Shqiptare përmes bashkëzbatimit të një Sistemi të Paralajmërimit të Hershëm Shumë Rreziqesh në mbarë vendin (EAR –MHEWS)” ka financuar projektin. 

Aplikanti duhet të respektojë qëllimet dhe prioritetet dhe të garantojë vizibilitetin për suportin e ofruar nga projekti. 
Aplikantët njoftohen t’i kushtojnë vëmendje të veçantë komunikimit, vizibilitetit dhe marrëdhënieve me mediat duke respektuar rregullat, procedurat dhe formatet e vizibilitetit të miratuara nga projekti.

[bookmark: _Toc233886052]11. KALENDARI INDIKATIV I PROCESIT

Kalendari i procesit të aplikimit, vlerësimit dhe përzgjedhjes së grantit jepet në mënyrë
indikative në tabelën e mëposhtme:

	Procesi
	Data
	Ora


	Shpallja publike e thirrjes për grant
	14.07.2026
	14.00

	Afati i fundit për t’i drejtuar pyetje sqaruese
Autoritetit Kontraktues
	03.08.2026
	16:30

	Afati i fundit për dorëzimin e Aplikimeve
	13.08.2026
	16:30

	Kontrolli administrativ i aplikimeve
	17.08.2026
	16:30

	Vlerësimi i projekt propozimeve nga Komisioni i Vlerësimit
	24.08.2026
	16:30

	Njoftimi i aplikanteve për rezultatin e
vlerësimit
	28.08.2026
	16:30

	Afati i fundit për ankimim
	Deri më 04.07.2026 
	16:30

	Kthim përgjigje për ankimimet
	11.09.2026
	16:30

	Firmosja e kontrates
	16.09.2026
	10:00



Datat mund të ndryshojnë përgjatë procedurës së thirrjes për grant.

[bookmark: _Toc233886053]12. RAPORTIMI DHE MONITORIMI
Përfituesi i grantit do të paraqesë:
· Raporte narrative periodike;
· Raporte financiare dhe evidenca të shpenzimeve;
· Evidenca të aktiviteteve;
· Treguesit e arritjeve sipas kuadrit logjik.
AKMC dhe partnerët e projektit rezervojnë të drejtën të kryejnë vizita monitorimi dhe verifikimi në terren.
[bookmark: _Toc233886054]13. LISTA E ANEKSEVE 
Aneksi I: Formati i Aplikimit
Aneksi II: Formati i Projekt-Buxhetit
Aneksi III: Matrica e Kornizës Logjike
Aneksi IV: Deklarata e Financimit të Dyfishtë
Aneksi V: Deklarata e Konfliktit të Interesit
Aneksi VI: Deklarata e të Drejtës së Autorit
Lista e Dokumentave Shoqërues të Aplikimit

